A sorozatban öngyilkosság látható,
amely felzaklathatja. Saját felelősségre nézze!
Aki veszélyeztetett,
segítséget talál a www.wannatalkaboutit.com oldalon.
A NETFLIX DOKUMENTUMFILM-SOROZATA
ROKONODNAK LENNI NAGY AJÁNDÉK
TESTVÉREDNEK LENNI ÖRÖM
Sosem lesz még egy ilyen csodálatos család.
Semmihez nem fogható a szeretet, amit tőlük kaptunk.
A NŐVÉRED MINDIG IGAZ BARÁTNŐD
Ő a nővérem, Sunita Mehta.
LALIT BARÁTJA
PARVEEN SÓGORNŐJE
A sógornőm.
A férjem Lalit barátja volt.
Az ő családjuk és a miénk lassan egy nagycsaláddá olvadt össze.
A gyerekeink is jóban voltak. Nagyon közel álltak egymáshoz.
A fiam, Karan, és az ő fia, Vishwa…
Ezeket Monu, azaz Menaka adta ajándékba Karannak.
Ennyire szerette a fiamat.
Szeretheti valaki ennyire a fivérét?
Minden ajándékot kézzel készített.
Kinyitva látszik, mennyire egyedi mindegyik.
„Boldog szülinapot, tesó!”
Ez mind Menaka kreativitásának gyümölcse.
Menaka rendes lány volt,
és nagyon intelligens.
Értelmet akart az életének.
Fogalma sem volt róla, hogy ilyesmi történik vele.
MINDIG A KEDVENC TESÓM LESZEL
IGAZI TÁMOGATÓ VAGY
A LEGJOBB GYÓGYÍTÓ
Nem egyenként küldte a lapokat,
egyben adta ide, a szülinapomon.
MENAKA BARÁTJA
Annyira közel állt hozzám, hogy meg akart lepni.
Ő maga készítette ezeket a képeslapokat a születésnapomra.
BARÁTSÁGUNK AKÁR A NAP.
HA NEM IS LÁTSZ, ÉRTED RAGYOGOK.
Közelebb álltunk egymáshoz, mint a vér szerinti testvérek.
Időnként belém hasít,
hogy Menaka nincs többé.
De bele kell nyugodnom.
Úgy éreztem, valami megváltoztatta a fiamat.
Napokig nála aludtam, a szobájában.
Nem akartam magára hagyni.
Egyre azt ismételgette: „Monuval nem történhetett ilyen!
Miért tették ezt, anyám? Miért tette ezt velük Lalit bácsi?”
Erre csak Isten adhat választ.
Mi történt? Miért történt? Hogyan történt?
Nem bírom megérteni. Ne sírj, Parveen, kérlek!
Örökül hagyták ránk a gyönyörű emlékeket.
EGY KINCS SEM ÉR FEL EGY ILYEN TESTVÉRREL
NEM TUDOD, DE TE VAGY ÉLETEM LEGSZEBB AJÁNDÉKA
MINDIG VELED MARADOK
Meglep, hogy nem beszéltek többet arról,
hogy pontosan mi is történt Burariban.
PSZICHIÁTER
Ha alaposan végiggondoljuk a dolgot,
nem pedig elzárkózunk tőle,
az segít a jövendőbeli megbeszélésében.
Valami, valahol nyilvánvalóan kisiklott.
Ez az egész Lalit elméjében született meg.
Éveken át zajlott valami az agyában,
elmerült a maga valóságában.
Pszichológiai játszmát űzött a többiekkel,
az elejétől fogva.
Nagyon igazságtalan, ami a családdal történt.
Ne vegyétek félvállról ezeket az esti imákat!
Tartsátok a távolságot azoktól, akikkel tilos beszélnetek!
Ha hibáztok, Lalitnak, Tinának és Shivamnak kell megfizetnie érte.
De erről mindig megfeledkeztek.
Ha valaki hibázott, nem követte az utasításait,
vagy a naplóban szereplő utasításokat, azt megbüntették.
Áldás, hogy Isten felhívja a figyelmeteket a hibáitokra.
Egy teljes éven át tart a büntetésetek, decembertől kezdve.
Ez lesz az utolsó évetek.
Egyre romlott az állapota.
Ez a változás azt mutatja,
tehetetlennek érezte magát,
és ezt nem bírta tovább elviselni.
Tűrőképessége határára ért.
Lalit létfontosságú szerepet játszott ebben.
Azért tudta véghez vinni,
mert sikeresen helyezte magát a családfői szerepbe.
Így mindenkinek követnie kellett őt.
Egyvalaki felel azért, hogy így jártak.
FELÜGYELŐ HELYETTES (2017-2020)
Lalit.
Miattad haltak meg mind.
RENDŐR, ŐRSZOBA (2016-2019)
A rendőrségi nyomozás feltárta,
hogy a legfiatalabb fiú, Lalit vette rá a családot az öngyilkosságra.
LALIT TERVELTE KI? A HORRORHÁZ
LALIT SZEREPÉT VIZSGÁLJÁK
Az a tragikus, hogy csak a bizarrságát ábrázolják.
Más oldalai is vannak a történetnek,
de csak a szenzációs elemeit emelik ki,
a kukkolás iránti igényt elégítik ki.
Nem tudjuk nem követni, annyira bizarr.
HÍREK
A KAMERA MINDENT FELTÁR
Elhozzuk a fülsüketítő csendből a szenzációs infót!
11 HALÁL, 11 REJTÉLY
Az igazság a burari halálházról!
A média többféleképpen közelíti meg az efféle esetek bemutatását.
Láttuk a múltban, látni fogjuk a jövőben is.
De egyetért azzal, ahogyan az efféle eseteket bemutatják?
Bajba fog keverni.
Jó.
Nem értek egyet a szenzációhajhász tálalással.
Ezt is így közelítették meg egyes riporterek,
nagy felhajtást csináltak körülötte.
Vajon gyilkosság, csak a rendőrség nem úgy kezeli?
Lehet, hogy köze volt a dologhoz egy vallási tanítónak?
A 11 lélek távozásához készítették elő a csöveket?
Ami ténylegesen megtörtént ezzel az esettel,
és ezért tudunk róla olyan keveset,
az az, hogy egyfajta bűnügyi drámaként számoltak be róla.
ÚJSÁGÍRÓ
Belekeverték a numerológiát
meg a tantrikot.
Szerintem ez előre jelezte
azt az alantas színvonalat,
amely a mainstream tévés hírekre lett jellemző
Indiában.
A média sikolyokról számolt be,
arról, hogy kísérteteket láttak.
Az emberek habzsolták a kétes, kiszínezett híreket.
A média kiszolgálta az igényt.
Hazugsággal fűszerezték a híreiket, hogy eladhatóbbak legyenek.
SZOMSZÉD
Egy riporter legyen objektív, józan ésszel közelítse meg a hírt.
A burari esetben ez még fontosabb volt,
mert ennek a bizarr esetnek nem láttuk értelmét…
BŰNÜGYI RIPORTER
…és óvatosan kellett kezelni a részleteket.
MINDET FELAKASZTOTTÁK
A botrány iránti élénk, kollektív mohóság
a diszfunkcionális emberektől való távolságtartás vágyából ered.
Sokkal könnyebb úgy tenni,
hogy ez csak másokkal történhet meg, velünk nem.
Itt egy egész család, akik felakasztották magukat,
legalábbis így hallottuk, és semmit nem tudunk róluk.
Senki nem mondta el, miért és hogyan történt.
És senki nem ment vissza további információért.
Kiesett a látókörünkből.
Az apát Bhopal Singhnek hívták.
Egyszerű ember volt. Nem dohányzott, nem voltak rossz szokásai.
Mi voltunk az öregek. Üldögéltünk, beszélgettünk.
SZOMSZÉD
Gyakran mesélt a tohanai emlékeiről.
A gazdálkodással töltött évekről, a tejipari vállalkozásáról.
Teheneik és bivalyaik is voltak.
Ez a háromhektáros föld
mind Bhopal Singhé volt.
1988-89 körül adta el nekünk.
A nevem Gurdayal Singh.
A CSALÁD BARÁTJA
Ők a testvéreim.
A bátyám Karam Singh.
Az öcsém Gurcharan Singh.
A beceneve Tari.
Rögtön megismerkedésükkor összebarátkoztak apámmal.
Testvérekként tekintettek egymásra. Nagyon szerették egymást.
Ő is tejtermékeket termelt.
Keményen dolgozott munkásként, felnevelte a gyerekeit.
Aztán vettek egy traktort.
Elkezdték művelni a földet.
Aztán minden pénzét elköltötte a gyerekei kiházasítására.
Elmondta apámnak, hogy nagyon eladósodott miattuk.
Ekkor adták el a földjüket nekünk.
Miután eladta, azt mondta: „Most már nincs miből megélnem.”
Azt mondta: „A gyermekeim jól éltek itt,
de én nem mutatkozhatom alacsonyabb státuszúnak.”
Ezért úgy döntöttek, Delhibe költöznek, ahol rokonaik élnek.
Bhopal Singh nagyon kedves ember volt.
Bácsikánknak szólítottuk.
Mindig lényegre törően beszélt.
Nem volt szűk látókörű, nagyon is nyitott volt.
A CSALÁD BARÁTJA
Nem volt szigorú.
A család akkoriban nagyon boldogan élt itt.
Lalit naiv, csintalan fiú volt.
Igazi kis huncut.
A legkisebbet mindig elkényeztetik.
Lalit volt a legkisebb, mindenki kedvence.
1970. NOV. 2. - LALIT SZÜLETÉSE
Lalit, Chander és én…
1987 - LALIT BEIRATKOZIK A FŐISKOLÁRA
…tizenkettedikbe jártunk, és sört ittunk.
Egy lehetőséget sem hagytunk ki, hogy együtt sörözzünk.
Késő éjszakáig beszélgettünk.
Mindig Lalit irányította a beszélgetést.
Folyton a múltról vagy a jövőről beszélt.
LALIT BARÁTJA
Folyton beszélt, szórakoztatott minket.
Nem vér szerinti rokonok voltunk, több annál.
LALIT BARÁTJA
Igazi barátom volt.
Mikor megismertem, már túl volt egy baleseten.
1988 - LALIT MOTORBALESETE
Nem emlékszem pontosan, de azt hiszem,
az első balesete motorbaleset volt.
Jó pár napig kórházban feküdt.
Vizsgáznia kellett volna,
de nem tudott, mert kórházban volt.
Beszéltem a szüleivel, és megtudtam,
hogy súlyos fejsérülést szenvedett.
Emlékszem, mindig elaludt.
Akár egy beszélgetés közepén is.
Ez volt az első balesete,
ami után jó pár napig bent feküdt.
Delhibe költözése után újabb baleset érte.
Illetve nem tudom, az volt-e, vagy meg akarták ölni.
A támadói meg akarták ölni.
Akkor ment el a hangja.
A fűrészáruboltjában dolgozott, a Jamuna folyón túl lévő városrészben.
Összevitatkozott a munkaadójával a fizetségről.
NYOMOZÓ BŰNÜGYI RÉSZLEG, DELHI
Összevesztek.
Úgy tudjuk, Lalitot bezárták az üzletbe, majd rágyújtották az épületet.
LALIT TŰZBALESETE 2004. MÁRCIUS 26.
Senki nem tudta, mi volt a támadó szándéka,
de durván megverték Lalitot, és bezárták a fűrészáruboltba.
Majd felgyújtották az ott lévő, falemezekkel teli ládákat.
Mikor magához tért,
észrevette, hogy a falemezek ráestek.
A fa beleállt a vállába.
Elővette a telefonját, és felhívta a bátyját.
„Megtámadtak!
Megsebesítettek, és bezártak az üzletbe.
Gyere gyorsan! Felgyújtották az üzletet.”
Valaki kitervelte ezt a támadást. Gyűlölhették Lalitot.
Gyilkossági kísérletnek tekintették.
Majdnem meghalt. Halottnak hitték.
Korábban fejsérülést szenvedett,
ennél a második esetnél pedig
megtelt a tüdeje füsttel.
Emiatt elvesztette a hangját.
Mikor meglátogattam, láttam, hogy ezt a tehetséges,
jókedvű férfit elhallgattatták.
Le kellett írnia, amit mondani akart.
Otthagyta a munkahelyét.
Az egész családja kétségbeesett,
mert ő volt az egyedüli kenyérkereső.
A fia akkor született, amikor Lalit nem tudott beszélni,
és sokszor gondoltam arra,
milyen nehéz lehet Lalitnak, hogy nem hívhatja a fiát a nevén.
Azt hittem, tényleg elment a hangja.
Nem volt okom kételkedni benne.
Az ilyesmi nem valószínű,
hacsak nem volt agyvérzése valakinek,
ami hatással lehet a beszédközpontra.
Vagy ha magát a gégét,
a hangszálakat éri sérülés.
ÉRSEBÉSZ, ÍRÓ
Szerintem itt egyik sem állt fenn.
Tényleg elment a hangja? Vagy csak színészkedett?
Nem tudnám megmondani.
A család meg akart feledkezni erről.
Az anyja is megkért, ne beszéljek erről Lalittal.
„Legjobb, ha elfelejtjük, és nem említjük többé.”
Végül mind igyekeztünk elfelejteni.
Hogy ebből felépüljön valaki, ahhoz rengeteget kell gyógyulnia.
Testileg és érzelmileg is.
Főleg miután a baleset után nem beszélt,
úgy tűnt, elvesztette a hangját.
Valóban elment a hangja? Nem tudjuk.
Az is lehet, hogy pszichésen akkora volt a trauma,
hogy úgy döntött, nem beszél többé.
Mert túl fájdalmas volt.
Nem kezelték a poszttraumás stresszét a tűz után.
SZAKPSZICHOLÓGUS
Senki nem kezelte.
A baleset után az orvos felvetette,
hogy el kellene mennie egy pszichiáterhez.
A családnak is javasolták,
hogy vigyék pszichiáterhez.
De az emberek azt hiszik, oda csak „a bolondok” mennek.
Lalit elmebeteg volt. Komolyan kellett volna venni.
A pszichológiai szakirodalom szerint
ha valakit rengeteg trauma ér,
és nem kezelik megfelelően,
akkor pszichózis áll be.
A pszichózis azt jelenti, hogy az elme
nem képes racionálisan feldolgozni,
ami az ember életében zajlik.
Ennek egy közvetlen következménye, hogy az ember hangokat hall.
MEGNÉMULT A TŰZ MIATTI TRAUMA UTÁN 2004
Ezután jött az apja halála.
BHOPAL SINGH HALÁLA
Miután apuka meghalt,
Lalit egy nap hallotta a hangját.
Azt kérte, minden este tízkor énekelje el a Hanumán-csálíszát.
„Lalit hangja visszatér.”
Ez a család szokásává vált. Imádkoztak reggel hétkor,
délben, majd este tízkor.
De Lalit hangja nem azonnal tért vissza, hanem egy év múlva.
Épp a Hanumán-csálíszát énekelték, mikor Lalit is énekelni kezdett.
Ennek hallatán mindenki abbahagyta az éneklést,
és Lalit énekelte végig a dalt.
Transzban volt, nem vette észre, hogy egyedül ő énekel.
Izgatottan hívtak fel, hogy Lalitnak visszatért a hangja.
„Épp ima közben! Apának igaza volt!”
Lalit említette egyszer,
hogy mindez apja áldása miatt történik.
De sosem említette apja szellemét.
LALIT BARÁTJA
Azt sem, hogy a szellem rajta keresztül beszél.
Mindig mindent elmondott nekem, de ezt nem osztotta meg velem.
Az apa halála után senki nem töltötte be a családfői szerepet.
Az anya ágynak esett,
a legidősebb fivér nem tett lépéseket,
így Lalitnak kellett összetartania a családot.
És elég jól csinálta.
Az utolsó 11 évben senkit nem ért sérülés.
HELYETTES RENDŐRBIZTOS
Kivéve ezt az alkalmat.
Ahogy javult az anyagi helyzetük, megszilárdult ez a hitrendszerük.
Ennek eredményeként vakon hinni kezdtek Lalitban.
Onnantól, hogy visszatért a hangja,
a naplók idejéig, amikből vannak lapjaink,
lassanként építette fel. „Ezt mondja apánk.
Ezt kell tennünk.”
Mindenkinek megmondta, hogy viselkedjen,
korlátozta őket.
És mindenki hitt benne.
Imádkozni kezdtek, és Isten válaszolt az imáikra.
Mindent, amit Lalit kért tőlük,
az apjuk kívánságának tekintették, amit teljesíteni kellett.
Ez még nagyobb hatalmat adott Lalitnak.
Így aztán megvolt a képlet,
amely alapján idealizált…
PSZICHOLÓGUS
…kissé ijesztő tekintéllyé vált.
És mindenki tette, amit ő kért.
Mintha a család egy kisebb szektává vált volna.
Ha bármely szekta kezdeteit nézzük,
az úgynevezett szektavezér
különleges teljesítmény bemutatásával,
a természet törvényeinek áthágásával
kell, hogy bizonyítsa természetfeletti képességeit.
Lalit hangja visszanyerésével
bizonyította ezt a képességét.
Egy szektavezér akkor érhet el bármit is, ha a többiek behódolása teljes.
Megalkotta ezt az elszigeteltséget, nem volt szabad szórakozni.
Az egyetlen, amit „élvezhet” az ember,
az a házon belüli vallási tevékenység.
Bármit is találtunk az írott anyagokban,
amellett többször is ott állt: „Ezt senki nem szegheti meg.”
A múltban bevált nekik mindez. Életkörülményeik javultak.
Egy üzlet helyett már kettővel rendelkeztek.
A jegyzetek alapján fektették be a pénzüket,
és jövedelmezett.
Ez alapján rendezték el a lányuk házasságát. Sikeresen.
Ha követték az utasításokat, a család mindig jól járt.
Ez olyan mértékben növelte a hitüket
az őket irányító hatalomban, hogy kötelességüknek érezték követni.
Lalit lassan mindenkire hatással volt.
És mindenki hitt benne.
Úgy érezték, így a leghelyesebb élni.
Biztosan azt mondta: „A titkainknak köztünk kell maradniuk.”
Gyakran neveljük úgy a gyerekeinket,
hogy azt mondjuk, ne tárgyalják ki a magánéletünket a külvilággal.
Nagyon fontos a „mit fognak szólni”.
Ezért elfogadják.
Sokan tartjuk úgy,
hogy a családi titkokat meg kell őrizni.
Mindig több esemény zajlik az életben,
de van egy kiváltó ok, ami végül beindítja a pszichózist.
UTOLSÓ KENET
2018. JÚNIUS 17. PRIYANKA ELJEGYZÉSE
Talán úgy érezte, valami baj lesz
az eljegyzéssel?
13 NAP
Talán ha Priyanka elköltözik, a világ megtudja,
mi történik a családban?
Ez azt jelentheti: „veszélyben vagyunk”.
Hirtelen ráébredhetett, hogy az unokahúga elmegy,
és minden megváltozik.
A családot tekinthetjük Lalit saját királyságának,
és a királyság egy fontos tagja
most elhagyja a családot.
Ez volt az ő tiltott királysága.
Innen nem távozhat senki.
Feltűnt, hogy a Priyanka eljegyzése előtti pár napban
Lalit viselkedése eléggé megváltozott.
Visszafogottabb volt a szokottnál.
Elfordult, hogy ne kelljen beszélgetnie velünk.
Mikor a gyerekek a táncot próbálták az eljegyzési ünnepségre,
megkérdeztem Lalitot, hogy haladnak a próbákkal.
Nem válaszolt, majd felkelt és távozott.
Drasztikusan megváltozott a viselkedése.
Séta közben megkérdeztem Priyankát,
jól van-e Lalit.
Habozott, majd igennel felelt.
Megjegyeztem, hogy alig beszél.
Priyanka szerint fájt a torka.
Kérdeztem, szed-e valamit. Priyanka igennel felelt.
Nagyon furcsa volt. Sosem láttam ilyen bágyadtnak.
Átaludta az egész éjszakát és a nappalt is.
Az eljegyzés után napokat átaludt.
Megkérdeztem Tinát, miért alszik ennyit Lalit.
Azt mondta, idegfájdalmak gyötrik.
„Bevette a gyógyszereit, attól alszik.”
Ezután nem kérdezősködtem többet.
De furcsának találtam, hogy ennyit alszik.
Én még fel is hívtam Lalitot.
Tina vette fel, és azt mondta, Lalit még alszik.
Mondtam neki, hogy pont erről akarok beszélni vele.
Miért alszik ennyit?
Tina azt mondta, ne aggódjak.
Ekkor beszéltünk utoljára.
Ez volt az első találkozásom a halállal.
Egy hétig nagyon féltem.
SZOMSZÉD
Nem akartam egyedül lenni a szobámban, se máshol.
Álmaimban őket láttam. Néha még mindig látom őket.
Pár hónapja láttam őket.
Éjszaka volt.
Álmomban a tetőn találtam magam.
A nővérem is ott volt. Viccelődtünk.
És láttuk, hogy ott áll Dhruv, mint mikor még élt.
Csak ott állt, ahogy szokott.
Odakiáltottunk neki. „Dhruv!”
Visszakiáltott. „Mi a helyzet, Jatin?”
Ekkor felriadtam.
Főleg éjjel jut eszembe Dhruv és Shivam.
Mindig éjjel játszottunk együtt.
Hogy minek minősíteném az esetet?
Rendben.
Nem bűncselekmény.
Nem állt szándékukban meghalni,
így nem hívhatjuk öngyilkosságnak.
Bármit tettek, önszántukból tették. Így nem lehet gyilkosság sem.
Hogy minek nevezzük?
Piszok jó kérdés. Minek nevezzük?
MÁJAPURI RENDŐRŐRS
Minden öngyilkosságra utal.
De biztosak lehetünk benne, hogy az volt?
- Igen. - Vagy véletlen emberölés?
Mármint baleset. Ha megnézi a naplót,
azt írja: „Mindenki segít a másiknak kioldozni a köteléket.”
De erre nem került sor.
Arra számítottak, hogy túlélik a szertartást.
Balesetnek tartjuk.
Nem gyilkosság volt, és nem öngyilkosság.
- Halálos baleset. - Halálos baleset volt.
A helyszíni nyomozás végeztével
úgy döntöttünk, sort kell keríteni
egy úgynevezett pszichológiai autopsziára.
Egy csapat szakértő, köztük egy pszichológus
elmélyed az elhunytak pszichéjében,
hogy kiderítse, hogyan történt és miért.
A pszichológiai autopszia mindezt kivizsgálta.
Lalitnak volt egy problémája, a pszichózis.
És átadta ezt az egész családnak,
így kollektív pszichózissá vált.
Mindent elhittek, amit Lalit mondott.
Mindezt tekintetbe véve
a pszichológiai autopszia
arra következtetett, hogy nem akartak meghalni.
Ez nem öngyilkosság volt.
Rosszul elsült szertartás, ami az életükbe került.
Nagyon könnyű pár szavas magyarázatokat adni,
mint például kollektív pszichózisra hivatkozni,
ami valószínűleg igaz, ugyanakkor afféle sablon,
ami mindent elmond, mégse mond semmit.
Képes választ adni az embereknek
ebben a világban, ahol mindenki bizonyosságra vágyik.
Pedig együtt kell élnünk azzal,
hogy nem tudjuk a választ.
Jobb lenne, ha csak annyit mondanánk,
hogy „Úgy gondoljuk, így történt.
Szerintünk ez és ez történhetett.”
Ahelyett, hogy…
Hogy is hívják? Pszichológiai autopszia?
Inkább társadalmi autopsziára lenne szükség.
A dolgok mélyén az áll, hogy nem beszélhetünk
a mentális problémákról a hatalmas ellenállás miatt,
mert stigmatizáltuk ezeket a beszélgetéseket.
Szerintem ez az oka annak,
hogy sokszor nem tudjuk meg az igazságot.
Szerintem beszélni kellene erről a társadalomban.
Az nem válasz, hogy sosem beszélünk róla.
PSZICHIÁTER
Az a baj, hogy ha nem kerítünk sort ezekre a nehéz beszélgetésekre,
akkor mindez újra megtörténhet.
HULLAHÁZ MAULANA AZAD ORVOSI EGYETEM
Másnap este kaptuk meg a holttesteket.
Addigra Dinesh is megérkezett.
Dinesh és én azonosítottuk és átvettük a holttesteket.
Megnéztük és mi vittük őket…
Ezt nem tudjuk elfelejteni.
Nehéz, borzalmas pillanat volt
egyenként azonosítani őket, mikor megmutatták az arcukat.
Amint megkaptuk az engedélyt a hamvasztásra,
elhoztuk őket a halottasházból.
KÖSZÖNÖM, HOGY ELHOZTAK IDÁIG.
Elfoglaltuk az egész hamvasztómezőt.
A területen egyszerre 12-15 hamvasztásra van lehetőség.
Minden formaságot előre elintéztünk, a papok meghívásától
a máglya előkészítéséig.
A krematóriumban
nagyon sokan voltak.
Családtagok, rokonok, barátok, szomszédok.
Mindenki eljött.
De nem voltak elegen.
Kevés volt a pap.
Nem jutott minden testre egy pap.
Szerettünk volna…
minden szertartást pontosan végezni.
Hogy semmi ne hiányozzon.
Így egyetlen, magas rangú papot kértünk mindegyikükhöz.
TEMETŐ PAP
És ő végzett el minden szertartást.
Anyám és én ekkor láttuk Tinát utoljára.
TINA TESTVÉRE
Lalitot is.
És Shivamot.
Kértük,
hogy hadd lássuk az arcukat még egyszer, utoljára.
Így megmutatták az arcukat.
Akkor láttam utoljára.
Anyám vigasztalhatatlanul sírt.
A végső szertartás az elhunyt fia vagy unokája feladata.
Csak pár családtag végezheti el.
Nem volt jelen 11 rokon, hogy egyszerre lehessen elvégezni.
Dinesh meggyújtotta az egyik máglyát, majd ment a következőhöz.
Néztem Dinesht, a fivérüket.
Egyenként elvégezte a szertartásokat. Sírt, majd ment a következőhöz.
A fia ugyanezt tette egy másik testnél.
Senkinek nem lenne szabad ezen keresztülmennie.
Életemben ekkor láttam először
egyszerre 11 családtag temetését.
Krisna urunk mondta Ardzsúnának…
„Ó, Ardzsúna, az elménk nem rozsdásodik.
Nem lehet elpusztítani, megölni. Sérthetetlen. Halhatatlan.”
Könnyeink felszáradtak.
Mind a szép emlékekre emlékeztünk.
De soha…
soha nem felejtem az emlékeket.
Mindig emlékeztetni fognak
az űrre, amit hagytak.
Önöktől tudtam meg, hogy szemdonorok lettek.
Végre látom a fényt.
Legalább lezárhatom magamban.
Kicsit megkönnyebbülést hozott.
GYÁSZOLÓ TESTVÉR
Ha valahol meghal valaki,
a gyászolókat motiválni kell,
hogy adják oda az elhunyt szemeit.
Becsülöm Dinesh úrban, hogy nyugodt maradt ebben a helyzetben,
és tudott erről dönteni aznap,
amikor családja három nemzedéke halt meg.
Még ebben az állapotban is arra gondolt…
TERAPEUTA
…ha odaadja a szemüket, azzal valahogy életben tartja őket.
Egyszerre voltam dühös és szomorú.
Bár valamelyik gyerek célzott volna rá, mi folyik itt!
Mind valamiféle esküt tettek,
hogy senki előtt nem tárják fel a titkot.
Bármit titkolt is a 11 családtag,
az velük együtt meghalt.
Jó, hétköznapi emberek voltak. Számunkra azok is maradnak.
A haláluk után sok minden változott.
A boltjaink egymással szemben voltak.
Mindig láttuk ott Bhuvnesht vagy Neetut.
És most nem látjuk.
Legszebb napjaink előttünk álltak.
A gyerekek felnőttek. Jöttek volna az esküvők.
Együtt lehettünk volna.
Ennek a 11 embernek a halálával
rengeteget veszítettünk.
A környéknek rossz híre ment.
A boltunk egy évig zárva állt.
Senki nem volt hajlandó idejönni.
Idővel majd mindent elfelejtenek.
Új lakók költöznek ide. Továbblépünk. Ilyen a világ.
A késztetés, hogy választ kapjunk,
ami mindent megmagyaráz,
és értelmet ad 11 ember halálának,
nagyon erős.
Sajnos lehet, hogy nincs válasz.
Máshol kell megnyugvást keresnünk.
Minden ügynek van egy lezárása.
Itt azonban sok a megválaszolatlan kérdés,
ami megválaszolatlan is marad,
mert senki nem tudja elmondani, mi történt.
Szerintem az eset közvetítésének minden pillanatát átéltem.
Mindent.
És ma este, mikor hazamegyek,
még jó ideig ezen fog járni az agyam.
Velem marad.
Már egy év eltelt.
De ez a beszélgetés visszavitt tavaly ilyenkorra.
Újra átéltem minden érzésemet, minden zaklatottságomat.
Az emberek máig kérdezgetnek az esetről.
Még mindig nem értik.
Hiába olvastak róla az újságban.
Látták a hírekben. Tudnak róla.
És a „teljes igazságot” akarják. Szerintem nincs más igazság.
„Mit akartok hallani?”
Nem mindenki fogadja el a hivatalos elméletet.
Minden eset más.
Szívünket-lelkünket beleadjuk az elkövető elfogásába.
Boldog vagyok, ha egy ügyet lezárunk.
És ezt lezártuk.
Ennyi.
Vajon mi járt a fejükben aznap éjjel?
Miért hódoltak be Lalit őrültsége előtt?
Valaminek le kellett zajlania bennük.
Már nem hiszek Istenben.
Parveen, a feleségem szerint sosem voltam hívő,
de mára teljesen ateista lettem.
Ennek az esetnek nagy szerepe volt ebben.
Hol van Isten, ha ilyesmi megtörténhet?
Ha létezne, nem látta volna el legalább egyiküket annyi bölcsességgel,
hogy képes legyen segítségért kiáltani, és egy szomszéd meghallja?
Hol volt akkor Isten?
A titok, amellyel mindez megtörténhetett,
azt mutatja, a társadalomból
hiányoznak a kapcsolatok.
A társadalomnak szüksége van arra, hogy megbeszéljék mindezt,
még ha felkavaró is, mert a történetük elmesélése
önmagában is…
segít lezárni az ügyet…
számukra és számunkra is.
A feliratot fordította: Dranka Anita